Verfilming op Kaapse strande kan weer hervat wordVerfilming op Kaapse strande kan weer hervat word (Foto: Verskaf) Kaapstad se asemrowende strande en pragtige natuurskoon sal weer internasionaal en plaaslik in rolprente en advertensies verfilm kan word, te midde die Covid-19-pandemie se streng maatreëls. Die Moederstad se rolprentkantoor word weer toegelaat om permitte uit te reik vir verfilming aan die kuslyn. Dié verfilming moet wel met streng veiligheid- en gesondheidsmaatreëls gepaard gaan. “Dit is belangrik om te weet dat die strande steeds gesluit is vir die publiek en dat produksiemaatskappye slegs permitte sal kry om onder streng maatreëls die strande te gebruik. Produksiemaatskappymoet streng maatreëls as hulle op strande wil verfilm (Foto: Verskaf) “Produksiemaatskappye moet gespesialiseerde omgewingsbeamptes aanstel om te verseker dat die integriteit van ons kuslyn beskerm word tydens hierdie opnames,” het die Stad Kaapstad in ŉ verklaring gesê. Behalwe vir die kuslyn word permitte om in natuurparke te verfilm, ook weer uitgereik. “Voorheen was toegang tot parke en strande deur die regering verbied om die verspreiding van die Covid-19-virus aan te bande te lê.” Die Stad se rolprentkantoor het in die afgelope jaar meer as 11 000 besprekings vir verfilmings gekry en meer as 5 000 daarvan is toegeken. Sedert 1 Mei 2020 is 127 permitte goedgekeur vir onder meer fotografie, dokumentêre, advertensies en die vervaardiging van kortprente.